# Bluomen und daz grüene gras

Textdaten :
| Autor: | Neidhart |
| Illustrator: | {{{ILLUSTRATOR}}} |
| Titel: | Bluomen und daz grüene gras |
| Untertitel: | |
| aus: | Die Lieder Neidharts. Der Textbestand der Pergament-Handschriften und die Melodien. S. 250–256. ISBN 3-534-03592-5. Dort unter dem Kürzel „L 46“ verzeichnet. |
| Herausgeber: | Siegfried Beyschlag |
| Auflage: | |
| Entstehungsdatum: | |
| Erscheinungsdatum: | 1975 |
| Verlag: | Wissenschaftliche Buchgesellschaft |
| Drucker: | {{{DRUCKER}}} |
| Erscheinungsort: | Darmstadt |
| Übersetzer: | |
| Originaltitel: | |
| Originalsubtitel: | |
| Originalherkunft: | |
| Quelle: | Scans auf Commons |
| Kurzbeschreibung: | |
| Artikel in der Wikipedia ||
| Eintrag in der GND: {{{GND}}} ||
| Bild ||
| [[Bild:|250px]] | |
| Bearbeitungsstand ||
| fertig ||
| Fertig! Dieser Text wurde zweimal anhand der Quelle Korrektur gelesen. Die Schreibweise folgt dem Originaltext. ||
| Um eine Seite zu bearbeiten, brauchst du nur auf die entsprechende [Seitenzahl] zu klicken. Weitere Informationen findest du hier: Hilfe ||
| [[index:|Indexseite]] | |
Bluomen und daz grüene gras
 beidiu sint verswunden.  nu treit uns aber diu linde vür die sunne nindert schat.
ê, dô sî geloubet was,
dô hiet man dâ vunden
vil maneger hande vreuden. dâne gêt nu nindert phat,
H: 63,1dâ wir dô
 ie sô vrô
bî ein ander wâren.
diu vreude het ein ende, dô diu zît begunde swâren,
H: 63,5 des trûret manic herze, des gemüete stuont ê hô.
H: 63,5Rôsen ist diu heide blôz
 von des rîfen twange.
 diu vogelîn in dem walde habent nindert obedach.
H: 63,6winder, dîn unstaetic lôz
twinget uns ze lange.
von dir und einem wîbe lîde ich leider ungemach,
H: 63,12der ich gar
 mîniu jâr
 hân gedienet lange
von herzen williclîchen, eteswenne mit gesange.
des ist mir niht gelônet noch, wie kleine ist umbe ein hâr.
Man sol willetôre sîn
 aller guoten wîbe,
 und in ir willen hengen, der ir hulde welle haben.
H: 63,20daz ist der geloube mîn,
swie sô mir mîn schîbe
ze wunsche niht enloufe. ich waene, ich werde alsô begraben,   dazs ir muot
 mir ze guot
 gein mir iht verkêre.
diu schult diu lît ûf Watken unde ûf jenem Ôtegêre,
daz sî nu alsô dicke mir sô toubez ôre tuot.
Geuden giengen sî gelîch
 hiwer an einem tanze.  dâ muosten drîe vor im gîgen, und der vierde pheif.
sîner vreuden was er rîch
under sînem kranze.
er nam im, dâ diu schoene gie, vil manegen umbesweif,   Erkenvrit
 allez mit
 vaste an sînem diehe.
er wunschte, daz er mir an ir daz helmel vor geziehe.
er hât den vuoz verlenket hiwer an einem geilen trit.
Dienest âne saelikeit
 niemen kan volenden.
H: 64,1 ich hân ez rehte ervunden: kleiner lôn ist mir beschert.
mîn verloren arebeit
wil mich dicke phenden
an vreuden. ungelücke maneger saelden mich behert.   ich verzage,
 daz mîn klage
 niht ir herze entsliuzet
 und daz er gegen ir in rûnewarten bölzel schiuzet,
 sich güffent, daz er mich ze jungist von ir dienste jage.
Swer versmaehet mînen sanc
 und sîn spottelachet,
 wol singen unde rûnen habent ungelîchen lôn.  
ê, dô’r in diu ôren klanc,
was er ungeswachet.
nu klinget er ûf zwîvel, niene ûf rehten lobes dôn.
minne riet,
 daz ich liet  nâch ir hulden sunge.
daz tet ich unde wânt des niht, daz mir dâ misselunge.
H: 64,20 nu laet mir niht gelingen ein vil hiuziu dörperdiet.